EkBass/fiwiki-20250220-pages-articles huggingface dataset:
Ilja Gorohov

Ilja Gorohov (, s. 23. elokuuta 1977 Jaroslavl, Venäjän SFNT, Neuvostoliitto) on venäläinen jääkiekkoilija. Hän pelaa KHL-joukkue OHK Dinamo Moskovassa. Gorohov on edustanut kasvattajaseuraansa Lokomotiv Jaroslavlia lähes koko uransa ajan. Venäjän pääsarjassa hän on pelannut vuodesta 1994 lähtien. Vain muutamilla kausilla hän on pelannut muissa venäläisissä jääkiekkoseuroissa. ==Tilastot== 1994–95 Torpedo Jaroslavl IVY 1 0 0 0 0 1995–96 Torpedo Jaroslavl IVY 43 0 3 3 10 2 0 0 0 0 1996–97 Las Vegas Thunder IHL 1 0 0 0 0 JMM 6 0 1 1 8 Torpedo Jaroslavl RSL 22 1 1 2 6 9 1 0 1 2 1997–98 Torpedo Jaroslavl RSL 5 0 1 1 4 Salavat Julajev Ufa RSL 9 0 0 0 8 TsSK VVS Samara RSL 7 0 1 1 6 1998–99 Torpedo Jaroslavl Rus-2 2 0 4 4 4 Torpedo Jaroslavl RSL 3 0 0 0 10 Torpedo Nižni Novgorod RSL 24 5 2 7 20 1999–00 Torpedo Nižni Novgorod RSL 37 1 5 6 61 5 0 2 2 6 2000–01 Lokomotiv Jaroslavl RSL 43 5 6 11 40 11 1 2 3 8 2001–02 Lokomotiv Jaroslavl RSL 44 3 7 10 53 2002–03 Lada Toljatti RSL 29 1 2 3 14 Lokomotiv Jaroslavl RSL 17 1 1 2 18 1 0 0 0 4 2003–04 Lokomotiv Jaroslavl RSL 39 0 3 3 20 2004–05 Lokomotiv Jaroslavl RSL 51 5 11 16 34 5 1 0 1 8 2005–06 Lokomotiv Jaroslavl RSL 51 8 9 17 26 11 2 1 3 8 2006–07 Lokomotiv Jaroslavl RSL 45 4 6 10 32 4 0 1 1 2 2007–08 Lokomotiv Jaroslavl RSL 49 4 3 7 38 16 0 1 1 12 2008–09 Lokomotiv Jaroslavl KHL 31 1 3 4 50 9 1 3 4 12 2009–10 Salavat Julaev Ufa KHL 36 7 8 15 24 9 0 1 1 6 2010–11 HK Atlant KHL 54 4 8 12 48 24 5 5 10 22 2011–12 OHK Dinamo Moskova KHL 44 9 4 13 38 21 3 8 11 18 2012–13 OHK Dinamo Moskova KHL 43 7 16 23 61 21 1 3 4 12 2013–14 Lokomotiv Jaroslavl KHL 48 2 12 14 49 18 2 5 7 22 2014–15 Lokomotiv Jaroslavl KHL 53 4 7 11 54 6 0 2 2 14 2015–16 Lokomotiv Jaroslavl KHL 56 2 10 12 22 5 0 0 0 12 2016–17 HK Sotši KHL 27 1 5 6 16 Amur Habarovsk KHL 14 2 1 3 14 9 kautta yhteensä KHL 406 39 74 113 376 113 12 29 41 118 14 kautta yhteensä RSL 495 33 59 92 380 62 5 7 12 50 ==Lähteet== * * * Luokka:Venäläiset jääkiekkoilijat Luokka:Vuonna 1977 syntyneet Luokka:Elävät henkilöt
Bonniers Litterära Magasin

Bonniers Litterära Magasin eli BLM oli Bonnierin kustantamon vuosina 1932–2004 julkaisema kirjallinen aikakauslehti. Se oli suuren osan 1900-lukua merkittävä uuden kirjallisuuden ja runouden kritiikkiä ja esittelyjä julkaiseva lehti. Lehti lakkautettiin 2004. == Päätoimittajat (epätäydellinen luettelo)== * Georg Svensson 1932– 948 * Åke Runnquist 1949–1961 * Daniel Hjorth 1962–1966 * Lars Gustafsson 1966–1972 * Theodor Kallifatides 1972–1976 * Hans Isaksson 1976–1984 * Lars Grahn 1977–1982 * Lennart Hagerfors 1982–1987 * Ola Larsmo 1984–1989 * Åsa Beckman 1988–1990 * Magnus William-Olsson (sijaisuus) 1990 * Ola Larsmo 1990 * Jan Henrik Swahn (sijaisuus) 1990 * Magnus Palm 1991 * Maria Schottenius 1992–1993 * Stephen Farran-Lee 1993–1996 * Astrid Trotzig 1997 * Jan Henrik Swahn 1997–1999 * ilmestymisessä tauko 2000–2001 * Kristoffer Leandoer 2002–2004 ==Lähteet== *Libris Luokka:Ruotsalaiset lehdet Luokka:Kirjallisuuslehdet Luokka:Bonnier Luokka:Ruotsin kirjallisuus
Hajer Barhoumi

Hajer Barhoumi (s. 14. marraskuuta 1983) on tunisialainen judoka, joka on kolminkertainen judon Afrikan-mestari. Hän voitti kultamitalin vuosina 2001, 2005 ja 2006.JudoInside.com Viitattu 29.3.2009 Barhoumi saavutti myös hopeamitalin vuoden 2001 maailmancupissa Varsovassa. ==Lähteet== Luokka:Tunisialaiset judokat Luokka:Vuonna 1983 syntyneet Luokka:Elävät henkilöt
BLM

BLM voi tarkoittaa seuraavia: * BLM, Bonniers Litterära Magasin, Ruotsissa 1932–2004 ilmestynyt kirjallinen aikakauslehti * BLM, Black Lives Matter, mustiin kohdistuvaa syrjintää ja poliisiväkivaltaa vastustava liike ja järjestö * BLM; Bureau of Land Management, Yhdysvaltain maankäytön toimisto * BLM, Bergbahn Lauterbrunnen-Mürren, Mürrenbahn, sveitsiläinen liikenneyhtiö * BLM, armenialaisen Blue Sky Airlines -lentoyhtiön ICAO-koodi * BLM, Belmontin rautatieasema Suur-Lontoon alueella Englannissa.
Itumbiara

Itumbiara on kaupunki Goiásin osavaltiossa etelään-Brasiliassa. Kaupungin asukasluku oli vuoden 2010 laskennassa 92 883, arvio vuodelle 2018 oli yli 103 000, ja pinta-ala 2 463,2 km². Pormestarina on José Gomes da Rocha. == Kuvia == Image:Ponte Affonso Penna.JPG|Alfonso Penna-silta Image:Itumbiara432413.jpg Image:Vista de Beira Rio à Noite.JPG Image:Iub3.JPG|Paranaíba-joki Image:Itumbiara go furnas.jpg Image:RioParanaiba-Furnas-RepresadeItumbiara-2007.JPG == Lähteet == == Aiheesta muualla == Luokka:Goiásin kunnat
Valtakunnansyyttäjänvirasto

Valtakunnansyyttäjänvirasto () oli Suomen syyttäjälaitosta johtava oikeusministeriön alainen keskusvirasto. Virastoa johtivat valtakunnansyyttäjä ja apulaisvaltakunnansyyttäjä. Lisäksi virastossa työskenteli valtionsyyttäjiä. Kaikilla heillä on syyttäjän toimivalta koko maassa. Valtakunnansyyttäjänviraston alaisuudessa toimivat alueelliset syyttäjänvirastot. Vuonna 2019 syyttäjälaitoksen organisaatiota muutettiin siten, että tuolloisesta Valtakunnansyyttäjänvirastosta ja sen alaisuudessa toimivista syyttäjänvirastoista muodostettiin yksi Syyttäjälaitos-niminen virasto. Uudistus tuli voimaan 1. lokakuuta 2019. Toimialan hallinnon lisäksi valtakunnansyyttäjänvirastossa käsiteltiin rikosasioita, joissa tehtiin syyteharkinta ja käsiteltiin asiat tuomioistuimissa eri puolella Suomea. Tällaiset tapaukset ovat yhteiskunnallisesti merkittäviä. Valtionsyyttäjä on syyttäjänä asioissa, jotka hovioikeus käsittelee ensimmäisenä oikeusasteena, joita ovat korkeiden virkamiesten virkarikokset. Myös sananvapausrikoksissa syyteharkinta tehdään valtakunnansyyttäjänvirastossa. Valtakunnansyyttäjänvirasto aloitti toimintansa 1. joulukuuta 1997. Aiemmin syyttäjälaitosta johti oikeuskansleri muiden tehtäviensä ohessa. Valtakunnansyyttäjänvirasto lakkautettiin 1. lokakuuta 2019, jolloin syyttäjälaitoksen organisaatio uudistettiin. Perustettiin uusi Syyttäjälaitos- niminen virasto, joka muodostuu keskusyksikkönä toimivasta valtakunnansyyttäjän toimistosta ja viidestä syyttäjäalueesta. == Lähteet == == Aiheesta muualla== *Valtakunnansyyttäjävirasto - Organisaatio (vksv.oikeus.fi) Luokka:Oikeusministeriö Luokka:Suomen valtion virastot
Jarmo Rautakoski

Jarmo Juhani Rautakoski (s. 8. elokuuta 1945 Huittinen) on pitkän syyttäjänuran tehnyt suomalainen juristi, joka jäi syksyllä 2009 eläkkeelle valtionsyyttäjän virasta. Hän oli toiminut valtakunnansyyttäjänviraston syyteasiainosaston päällikkönä vuodesta 1997. Ennen valtionsyyttäjäksi siirtymistä Rautakoski toimi pitkään kaupunginviskaalina Helsingissä. Rautakoski teki syyteharkinnan Alpo Rusin asiassa, jossa hän päätti jättää syytteen nostamatta maanpetoksesta. Rautakoski oli tuomarinvalintalautakunnan syyttäjiä edustava jäsen. ==Viitteet== Luokka:Suomalaiset juristit Luokka:Suomalaiset syyttäjät Luokka:Vuonna 1945 syntyneet Luokka:Elävät henkilöt
Puunin kieli

Puunin kieli (𐤃‏𐤁‏𐤓‏𐤉‏𐤌‏ 𐤐‏𐤍‏𐤉‏𐤌, dabarīm pōnīm) on seemiläisiin kieliin kuulunut kuollut kieli. Kieltä puhuivat puunilaiset Pohjois-Afrikassa Välimeren rannoilla ja saarilla. Puunin kieli kehittyi foinikian kielestä Foinikian merentakaisissa siirtokunnissa, pääasiassa Karthagossa. Sitä kirjoitettiin foinikkialaisen kirjaimiston variantilla. Kieli tunnetaan muun muassa kaiverruksista. Plautuksen näytelmässä Poenulus on joitakin vuorosanoja puunin kielellä. Vuonna 1565 esitettiin ensimmäisen kerran, että puunin kieli olisi vaikuttanut moderniin maltan kieleen. Tämä teoria on nykyään pitkälti hylätty. == Fonologia == Labiaali Alveolaari Palataali Velaari Uvulaari Faryngaali Glottaali Nasaali m n Klusiili Norm. b d g q ʔ Emf. tˤ Frikatiivi Norm. s ʃ ʕ h Emf. sˤ Lateraali l Tremulantti r Puolivokaali w j Lähde: == Lähteet == Luokka:Seemiläiset kielet Luokka:Afrikan kuolleet kielet Luokka:Karthago
667 Denise

667 Denise on Asteroidivyöhykkeellä aurinkoa kiertävä asteroidi, jonka löysi August Kopff Heidelbergissä 23. heinäkuuta 1908. Sen eksentrisyys on 0,19 ja inklinaatio 25,4°. Kiertoaika on 5,67 vuotta ja läpimitta 81,28 kilometriä. Ennen nimeämistään asteroidi tunnettiin tunnuksella 1908 DN.JPL Small-Body Database Browser: 667 Denise (1908 DN) == Lähteet == *Discovery Circumstances: Numbered Minor Planets (1)-(5000): Minor Planet Center === Viitteet === Luokka:Päävyöhykkeen asteroidit
Prisma (lehti)

Prisma oli ruotsalainen kulttuurilehti, joka ilmestyi 1948–1950. Sen päätoimittaja oli Erik Lindegren ja kustantaja Norstedts. Lehden ympärille kerääntyi merkittäviä henkilöitä edistämään "kulttuurisynteettistä ohjelmaa", jonka päätoimittaja Erik muotoili lehden linjaksi. Toimitusneuvostoon kuului sellaisia taiteilijoita kuin Erik Grate, Pierre Olofsson, Ragnar Sandberg, Egon Möller-Nielsen ja Endre Nemes; runoilijoita ja kirjailijoita, kuten päätoimittaja Lindegren, Hjalmar Gullberg, Stig Dagerman; filosofi Ingemar Hedenius, ohjaaja Alf Sjöberg ja arkkitehti Paul Hedqvist. Lehti oli maineikas mutta jäi lyhytikäiseksi. Lehteä on luonnehdittu radikaaliksi, ja se oli aikansa taiteiden välisen ideanvaihdon symboli.Tvärsnitt Lehden ohjelma oli "määrittää eri taiteenlajien tila tässä hetkessä". Kirjallisuuden lisäksi se käsitteli laajasti muun muassa kuvataidetta, musiikkia ja tanssia. Olle Bonniér julkaisi 1947 lehdessä kuuluisan manifestinsa. ==Lähteet== Luokka:Ruotsalaiset lehdet Luokka:Kulttuurilehdet
Lituya Bay

Lituya Bay on Alaskanlahden vuono Alaskan kaakkoisosassa. Vuono on 14,5 kilometriä pitkä ja enimmillään 3,2 kilometriä leveä. Sen löysi vuonna 1786 Jean-François de La Pérouse, joka antoi sille nimen Port des Français. Hänen miehistään 21 sai retkellä surmansa vuoroveden vuoksi. Vuono tunnetaan parhaiten 1958 syntyneen megatsunamin ansiosta. Sen 530 metrin aallonkorkeus on suurin tunnettu. Aallon synnytti poukamaan romahtanut 30 miljoonan kuutiometrin kivimassa. == Aiheesta muualla == *World's Biggest Tsunami: The largest recorded tsunami in Lituya Bay, Alaska *Photos of damage from the 1958 tsunami *Eyewitness reports of the tsunami *History of Lituya Bay, Tsunami and Laperouse (in French) Lituya Bay Luokka:Tyynenmeren lahdet
Haarapyrstöt

Haarapyrstöt (Enicurus) on sieppojen heimoon kuuluva lintusuku. Haarapyrstöjen sukuun kuuluu BirdLifen mukaan seitsemän lajia. == Haarapyrstöihin kuuluvia lajeja == * Jaavanhaarapyrstö (Enicurus velatus) * Kastanjahaarapyrstö (Enicurus ruficapillus) * Liuskehaarapyrstö (Enicurus schistaceus) * Nokihaarapyrstö (Enicurus immaculatus) * Pikkuhaarapyrstö (Enicurus scouleri) * Pitsihaarapyrstö (Enicurus maculatus) * Sukeltajahaarapyrstö (Enicurus leschenaulti) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Enicurus Luokka:Siepot
253 Mathilde

253 Mathilde on Marsin ja Jupiterin välisellä asteroidien päävyöhykkeellä sijaitseva pikkuplaneetta eli päävyöhykkeen asteroidi. Sen löysi Johann Palisa 12. marraskuuta 1885. NEAR Shoemaker kävi tutkimassa Mathildea lähietäisyydeltä kesäkuussa 1997 matkallaan Eros-asteroidille. Mathildesta saadut lukuisat kuvat osoittivat tummalla, hiilipitoisella C-tyypin asteroidilla olevan useita kraattereita, joista viisi on yli 20 kilometrin läpimittaisia. Kraattereista suurin on 30 km leveä ja 6 km syvä. Mathilden eksentrisyys on 0,267 ja inklinaatio 6,74°. Pikkuplaneetan koko on 66x48x46 km ja kiertoaika on 4,30 vuotta. Mathilde pyörähtää akselinsa ympäri hyvin hitaasti. Sen pinnalla vuorokauden pituus on jopa 417,7 tuntia. Pikkuplaneetan massan arvioidaan olevan n. 1017 kg ja keskitiheyden n. 1,34 g/cm3.JPL Small- Body Database Browserhttp://nssdc.gsfc.nasa.gov/planetary/near.html NEAR Shoemaker == Lähteet == *JPL Small-Body Database Browser: 253 Mathilde *NEAR Shoemaker *Discovery Circumstances: Numbered Minor Planets (1)-(5000): Minor Planet Center ===Viitteet=== Luokka:Päävyöhykkeen asteroidit Luokka:Luotaimilla tutkitut pikkuplaneetat
Anna Kivivuori

Anna Kivivuori on fiktiivinen henkilö Väinö Linnan Täällä Pohjantähden alla -romaanitrilogiassa. Hän on torppari Otto Kivivuoren uskonnollisuuteen taipuva vaimo ja Janne Kivivuoren, Oskari Kivivuoren sekä Elina Koskelan (o.s. Kivivuori) äiti. Anna pyrkii tuomitsemaan miehensä tuhlaavaisuutta, pahoja puheita ja muita paheita, mutta tekee sovinnon ennen Oton kuolemaa. Hänellä on myös pyrkimys saattaa tyttärensä Elina parempiin naimisiin ja pitää Akseli Koskelaa aluksi huonona vävynä, mutta leppyy tälle pian. Anna Kivivuori kuolee romaanitrilogian loppupuolella, talvisodan aattona. == Lähteet == * * * Luokka:Täällä Pohjantähden alla -kirjasarjan henkilöhahmot
Uolevi Yllö

Uolevi Yllö on kuvitteellinen henkilöhahmo Väinö Linnan kirjoittamassa Täällä Pohjantähden alla -romaanitrilogiassa. Uolevi on herastuomari Artturi Yllön, kirkonkylän Yllön talon omistajan poika. Hän on suurtilallisen ja merkittävän kunnallispoliitikon poikana mukana muun muassa suojeluskunnan toiminnassa ja toimi myös vuoden 1917 maatalouslakkojen aikana rikkurina. == Lähteet == * Luokka:Täällä Pohjantähden alla -kirjasarjan henkilöhahmot
45 Eugenia

45 Eugenia on asteroidien päävyöhykkeellä sijaitseva suuri F-tyypin asteroidi, jonka löysi Hermann Mayer Salomon Goldschmidt 27. kesäkuuta 1857. Vuonna 1998 havaittiin sitä kiertävä pieni kuu, joka nimettiin Petit-Princeksi. Kuun läpimitta on 13 kilometriä, asteroidin 214 kilometriä. Petit-Princen kiertoaika Eugenian ympäri on viisi päivää. 2000-luvun puolella havaittiin, että Eugenialla on myös toinen, Petit-Princeä pienempi satelliitti S/2004 (45) 1. Napoleon III:n vaimon, Eugenia de Montijon, mukaan nimetyn asteroidin eksentrisyys on 0,081 ja inklinaatio 6,610°. Kiertoaika on 4,49 vuotta. == Katso myös == * 87 Sylvia * 93 Minerva * 216 Kleopatra * 243 Ida ==Lähteet== * JPL Small-Body Database Browser: 45 Eugenia * Models of Twenty Asteroids from Photometric Data * Satellites and Companions of Minor Planets ===Viitteet=== Luokka:Päävyöhykkeen asteroidit
Hieroja-Priita

Hieroja-Priita on kuvitteellinen henkilöhahmo Väinö Linnan kirjoittamassa romaanitrilogiassa Täällä Pohjantähden alla. Hän on kylän hieroja ja parmuska (ruots. barnmorska) eli lapsenpäästäjä, joka asuu omassa mökissään. Hieroja- Priita on saanut itse aviottoman pojan, Susi-Kustaan Töyryn talon isännän kanssa. Hieroja-Priita on luonteeltaan suora ja hienostelematon, mutta rehellinen. Häneltä myös suvaitaan suoraa puhetta hänen erikoisasemansa vuoksi paremmin kuin muilta. Hieroja-Priita toimi kätilönä romaanitrilogian ensimmäisessä osassa Akseli Koskelan syntyessä. Hieroja-Priitan kuoltua hänen poikansa Kustaa perii tämän omistaman mökin tonttimaineen. == Lähteet == * Luokka:Täällä Pohjantähden alla -kirjasarjan henkilöhahmot
P16

p16 eli CDKN2A () on kasvunrajoitegeeneihin kuuluva geeni. Se sijaitsee kromosomissa 9 (9p21) ja koodaa p16-proteiinia, josta tiedetään olevan useita transkriptiovariantteja. P16-geenin tehtäviin kuuluu muun muassa solusyklin säätely, ja mutaatiot geenissä saattavat lisätä joidenkin syöpien, esimerkiksi melanooman, riskiä. == Lähteet == Luokka:Geenit
Mystery Train (elokuva)

Mystery Train on Jim Jarmuschin ohjaama komedia vuodelta 1989. Se on Jarmuschin kolmas kokoillan ja ensimmäinen värillinen elokuva. Mystery Train koostuu kolmesta osasta, jotka kaikki tapahtuvat saman yön aikana Elviksen kotikaupungissa Memphisissä. Tarinoiden yhdistävänä tekijänä on Elvis ja sama hotelli, jonka portieerina esiintyy Screamin’ Jay Hawkins ja pikkolona Cinqué Lee. == Juoni == Ensimmäisessä osassa Kaukana Jokohamasta seurataan Jokohamasta kotoisin olevien japanilaisten teinien Junin (Masatoshi Nagase) ja Mitsukon (Youki Kudoh) pysähdystä Memphisiin ja yöpymistä Arcade-hotellissa, ennen kuin he jatkavat matkaansa. Mitsuko on Elvis-fani, mutta Jun pitää enemmän Carl Perkinsistä. He keskustelevat rock-musiikista, Elviksestä ja kummastelevat Memphisiä. Toisessa osassa Aaveet italialainen Luisa (Nicoletta Braschi) jää yöksi jumiin Memphisiin, hänen saattaessaan miehensä ruumista viimeiselle matkalle kohti Italiaa. Luisa joutuu jakamaan hotellihuoneen Dee Deen (Elizabeth Bracco) kanssa, joka ei malta olla hetkeäkään hiljaa. Huonekumppaninsa nukahdettua Luisa ei saa nukuttua kuninkaan tehtyä lyhyen vierailun hotellihuoneeseen. Kadonneet avaruuteen on elokuvan päättävä kolmas osio. Siinä nähdään Dee Deen aviomies Johnny (Joe Strummer), tämän lanko parturi Charlie (Steve Buscemi) ja kolmentena Johnnyn ryyppykaveri Will Robinson (Rick Aviles), jotka piilottelevat virkavaltaa viinakaupan ryöstön jälkeen. Tom Waits esittää samaa radio-dj:tä kuin Jarmuschin aiemmassa Down by Law -elokuvassa. == Pääosissa == == Aiheesta muualla == * * Luokka:Jim Jarmuschin ohjaamat elokuvat Luokka:Vuoden 1989 yhdysvaltalaiset elokuvat Luokka:Yhdysvaltalaiset independent-elokuvat Luokka:Episodielokuvat
Lincoln Kirstein

Lincoln Edward Kirstein (4. toukokuuta 1907 – 5. tammikuuta 1996) oli yhdysvaltalainen kirjailija, baletti-impressaari, liikemies, taiteen suojelija ja kulttuurihahmo New Yorkissa, joka on tunnettu sekä omista taiteellisista saavutuksistaan että laajasta yhteiskunnallisesta vaikutuksestaan. Yhteistyössä George Balanchinen kanssa hän perusti sekä johti balettitaloja, joista muodostui maailmankuulu New York City Ballet, jota Kirsten johti vuodesta 1948 aina vuoteen 1989. Hänen ystävänsä kuvailivat hänen monialaista aktiivisuuttaan sanoin: "Hänellä oli enemmän käsiä kuin Shivalla". New York Times, Michael Kimmelman: Kirstein’s Lust for Art and Artists == Huomionosoituksia ja kunniamerkkejä == * Presidential Medal of Freedom 1984 * National Medal of Arts 1985 == Katso myös == * Ballets russes * Sergei Djagilev == Lähteet == == Aiheesta muualla == * New York City Ballet: Lincoln Kirstein 1907-1996 * The Washington Post, Michael Dirda: The man who did more for the arts in America than anyone else. == Kirjallisuutta == * Lincoln Kirsten: Mosaic Memoirs, New York : Farrar, Straus & Giroux, 1994.ISBN 0-374-21336-4 Luokka:Baletti Luokka:Yhdysvaltalaiset hyväntekeväisyyden harjoittajat Luokka:Yhdysvaltalaiset liikemiehet Luokka:Yhdysvaltalaiset runoilijat Luokka:Yhdysvaltalaiset tietokirjailijat Luokka:Presidential Medal of Freedom Luokka:Vuonna 1907 syntyneet Luokka:Vuonna 1996 kuolleet
Ptolemaios Apion

Ptolemaios Apion (n. 150 eaa. - 96 eaa.) oli Kyrenaikan viimeinen kreikkalaiskuningas ja Ptolemaiosten hallitsijasuvun jäsen. Hän syntyi Egyptissä, mutta oli sukujuuriltaan kreikan makedonialainen. Ptolemaios Apion oli Kyrenaikan kuninkaan, ja myöhemmän faarao Ptolemaios Fyskonin poika. Hänen äidistään, Fyskonin kyrenaikalaisesta jalkavaimosta nimeltä Eirene, tiedetään vain vähän. Ptolemaios Apion noudatti isänsä testamenttia, ei koskaan mennyt naimisiin eikä hänellä ollut perijöitä. Hän myös testamenttasi Kyrenaikan Rooman valtakunnalle, kuten hänen isänsä oli toivonut. Luokka:Hallitsijat Luokka:Ptolemaiokset
Fosfiini

Fosfiini (PH3) on erittäin myrkyllinen fosforin ja vedyn muodostama yhdiste. Fosfiinia käytetään muun muassa kemiallisessa synteesissä, elektroniikkateollisuudessa ja tuholaisten torjunta-aineena. == Ominaisuudet == Fosfiini on ilmaa raskaampi kaasu, jolla on usein epäpuhtauksien vuoksi valkosipulia muistuttava haju. Puhdas fosfiini on hajutonta. Se voi reagoida hyvin voimakkaasti hapettimien, kuten halogeenien, typen oksidien ja nitraattisuolojen kanssa. Fosfiini pystyy myös aiheuttamaan metallien syöpymistä. == Valmistus == Fosfiinia voidaan valmistaa useilla eri tavoilla. Punaisen fosforin reaktio veden kanssa 250 °C:n lämpötilassa tuottaa fosfiinia ja fosforihappoa. :2 P4 \+ 12 H2O → 3 H3PO4 \+ 5 PH3 Vielä enemmän teollisuudessa käytetään fosfiinin valmistukseen menetelmää, jossa fosfori reagoi natriumhydroksidin kanssa. Sivutuotteina syntyy natriumhypofosfiittia tai natriumfosfiittia. : P4 \+ 3 H2O + 3 NaOH → PH3 \+ 3 NaH2PO2 : P4 \+ 2 H2O + 4 NaOH → 2 PH3 \+ 2 Na2HPO3 == Käyttö torjunta-aineena == Fosfiinia käytetään tuhohyönteisten torjuntaan viljasiiloista ja konteissa. Aine myydään yleensä alumiini-, kalsium- tai magnesiumfosfideina. Niiden reagoidessa ilman kosteuden kanssa muodostuu fosfiinikaasua. Sinkkifosfidi on suun kautta toimiva myrkky. Fosfidipellettien etuna on niiden helppokäyttöisyys. == Myrkyllisyys == Fosfiini on erittäin myrkyllistä ja suurille määrille altistuminen voi johtaa kuolemaan. Fosfiinimyrkytyksen oireita ovat muun muassa hengenahdistus, pahoinvointi, huimaus, hallitsemattomat liikkeet ja kohtaukset, vapina ja kouristukset. Lisäksi aine voi aiheuttaa keuhkopöhön sekä vaikuttaa sydämen, keskushermoston, maksan ja munuaisten toimintaan. == Esiintyminen Venuksessa == Syyskuussa 2020 kansainvälinen tutkimusryhmä julkaisi radioteleskoopeilla tehtyjä mittauksia, joiden mukaan Venuksen kaasukehässä on fosfiinia noin 20 miljardisosaa. Tutkijoiden mukaan mikään tunnettu kemiallinen reaktio ei selitä fosfiinin esiintymistä Venuksessa. Tutkijat epäilevät, että fosfiini saattaa olla peräisin jostain tuntemattomasta kemiallisesta prosessista tai mikrobitason elämästä Venuksen kaasukehässä. Marraskuussa 2020 mittauksesta löydettiin kalibrointivirhe. Virheen korjaamisen jälkeen fosfiinipitoisuus onkin vain 1 miljardisosa. == Lähteet == == Aiheesta muualla == * PubChem: Phosphine * Human Metabolome Database (HMDB): Phosphine * Toxin and Toxin Target Database (T3DB): Phosphine * ChemBlink: Phosphine * Bristol University School of Chemistry, Molecule of the Month: Phosphine Luokka:Fosforiyhdisteet Luokka:Vety-yhdisteet Luokka:Myrkylliset kemikaalit Luokka:Hyönteistorjunta-aineet
Politico (Yhdysvallat)

Politico on yhdysvaltalainen politiikkaa käsittelevä verkkolehti, joka ilmestyy myös painettuna kolme kertaa viikossa. Painettua ilmaislehteä jaetaan 35 000 kappaletta yhdysvaltalaisille politiikan vaikuttajille Washingtonissa. Lehden perustivat sen päätoimittajat John Harris ja Jim VandeHei, jotka ovat Washington Postin entisiä huipputoimittajia. Lehteä rahoittaa Allbritton Communications Company -nimisen mediayhtiön johtaja Robert Allbritton. Politico on Washingtonissa tunnettu ja tunnustettu uutislähde. Lehden toimitusjohtaja oli vuosina 2007–2014 Ronald Reaganin entinen avustaja Frederick J. Ryan Jr., joka siirtyi sen jälkeen Washington Postin kustantajaksi.Laura Saarikoski, Washginton Postin kustantajaksi Reaganin avustaja, Helsingin Sanomaat 4.9.2014 sivu A 28 ==Lähteet== == Aiheesta muualla == * Politico.com Luokka:Yhdysvaltalaiset sanomalehdet Luokka:Verkkolehdet Luokka:Poliittinen keskusta
Ust-Jansk

Ust-Jansk () tai Usujaana () on kansallinen nasleg (maalaiskunta) ja sen keskuskylä Ust-Janskin ulusissa (piirissä) Sahan tasavallassa. Ust-Janskin kunta sijaitsee piirin pohjoisosassa Janan alajuoksulla. Keskuskylä sijaitsee Janan itärannalla, 537 kilometriä piirikeskuksesta Deputatskista luoteeseen. Ust-Janskissaujaanassa on jokisatama, koulu, klubi, kauppa ja terveyskeskus. Paikkakunnalla harjoitetaan pohjoisen alueen perinteisiä elinkeinoja: porotaloutta, kalastusta ja turkiskauppaa. Asukasluvun kehitys: * 300 (1989) * 328 (2001) * 316 (2007) == Lähteet == Luokka:Ust-Janskin ulus
Megha Tropiques

Megha Tropiques on Intian ISROn ja Ranskan CNESin yhteinen ilmastoa tutkiva satelliitti. Satelliitti laukaistiin 12. lokakuuta 2011 noin 870 km korkealle radalle ekvaattorin yläpuolelle. Satelliitti on suunniteltu tekemää säämittauksia trooppisella vyöhykkeellä. Se tutkii pilviä, lämpösäteilyä, ilman kosteutta ja lämpötilaa. Satelliitissa on neljä instrumenttia. Sen kokonaispaino on noin tuhat kiloa. ==Lähteet== Luokka:Kaukokartoitussatelliitit
Kalle Kukkonen

Kalle Kukkonen (14. tammikuuta 1889 Karttula – 23. marraskuuta 1954) oli suomalainen toimittaja ja kirjailija, joka käytti nimimerkkejä Eetu Ollikainen, Eljas Saarelainen ja Urpo. Kukkosen vanhemmat olivat mäkitupalainen Taavetti Kukkonen ja Eeva Kustaava Jäntti. Hän kävi Kuopion tietopuolisen meijerikoulun. 1920-luvulla Kukkonen toimi Suomen Sosialidemokraattisen Työläisnuorisoliiton sihteerinä. == Teoksia == * Nuori, sinä luot tulevaisuuden. Sos.-dem. raittiusliitto, Helsinki 1929 * Rakkauden ja muilutuksen hurmaa, tunteellinen kertomus tosielämästä. Sos.-dem. työläisnuorisoliitto, Helsinki 1934 (nimimerkillä Urpo), 2. painos Oy Vapaus, Mikkeli 1935 * Mustansininen rynnäkkö Rönkkölän kylässä, kertomus. Sos.-dem. työläisnuorisoliitto, Helsinki 1935 (nimimerkillä Urpo) * Vanha valhe mustassa puserossa, kertomus. Sos.-dem. työläisnuorisoliitto, Tampere 1935 * Katkeamaton ketju, vuoropuhelu. Sos.-dem. työläisnuorisoliitto, Helsinki 1936 (nimimerkillä Urpo) * Myrskyinen paidanmuutto, pakinoita. Sos.-dem. työläisnuorisoliitto, Helsinki 1936 (nimimerkillä Eetu Ollikainen) * Rotututkimus Rönkkölässä, yksinäytöksinen näytelmä. Sos.-dem. työläisnuorisoliitto, Helsinki 1936 (nimimerkillä Eetu Ollikainen) * "Se mies.", yksinäytöksinen näytelmä. Sos.-dem. työläisnuorisoliitto, Helsinki 1936 (nimimerkillä Eetu Ollikainen) * Kanttori salapoliisina, 1-näytöksinen huvinäytelmä. Sos.-dem. työläisnuorisoliitto, Helsinki 1937 (nimimerkillä Eetu Ollikainen) * Kullankaivaja, 1-näytöksinen huvinäytelmä. Sos.-dem. työläisnuorisoliitto, Helsinki 1937 (nimimerkillä Eetu Ollikainen) * Ylönkatsottu uhraus, 1-näytöksinen näytelmä. Sos.-dem. työläisnuorisoliitto, Helsinki 1937 (nimimerkillä Eljas Saarelainen) * Sutinen suunnistaa, 1-näytöksinen huvinäytelmä. Sos.-dem. työläisnuorisoliitto, Tampere 1939 (nimimerkillä Eetu Ollikainen) * Juhla työväentalossa, kokoelma runoja ja pakinoita, toimittaneet Riitta Breitholtz ja Eljas Saarelainen. WSOY 1946 == Lähteet == * Suomen kirjailijat-tietokanta * Pohjoissavolaisen kaunokirjallisuuden bibliografia - Kalle Kukkonen === Viitteet === Luokka:Suomalaiset kirjailijat Luokka:Suomen Sosialidemokraattisen Puolueen jäsenet Luokka:Vuonna 1889 syntyneet Luokka:Vuonna 1954 kuolleet
Riku Rantanen

Richard (Riku) Ruhanen, kirjailijanimi Riku Rantanen (7. helmikuuta 1874 Hirvensalmi – 11. syyskuuta 1954 Helsinki) oli suomalainen nuortenkirjailija. == Teoksia == * Korpien kätkössä : kertomus 1200-luvulta, Nuorten kirjoja n:o 54. Otava 1922 * Vainoretki : seikkailukertomus Savon asutuksen ajoilta, Nuorten kirjoja n:o 57. Otava 1923 == Lähteet == * Suomen kirjailijat- tietokanta Luokka:Suomalaiset kirjailijat Luokka:Vuonna 1874 syntyneet Luokka:Vuonna 1954 kuolleet
Oikeudenmenetys

Oikeudenmenetys on oikeudellinen seuraamus, jolla ihmisen tai oikeushenkilön jokin oikeus riistetään tai jonkin oikeuden käyttämistä rajoitetaan tilapäisesti tai pysyvästi. Se voi koskea jonkin tehtävän hoitamista, tiettyyn paikkaan menemistä, johonkin asiaan ryhtymistä tai tietyn toimen tekemistä.Vihreä kirja rikosoikeudellisten seuraamusten lähentämisestä, vastavuoroisesta tunnustamisesta ja täytäntöönpanosta Euroopan unionissa, KOM(2004)334 sivu 20 Oikeudenmenetys tapahtuu esimerkiksi seuraavissa tapauksissa: * jos tuomioistuimessa tai muussa kansallisessa tai Euroopan unionin viranomaisessa suoritettava toimi jätetään tekemättä ennen määräajan päättymistä. Säädöksissä on kuitenkin tapauksia, joissa myöhästynytkin toimi on katsottava suoritetuksi määräajassa.Laki hyödyllisyysmallioikeudesta, 26 a § * hallintaoikeuden menetys oikeudenloukkauksen seurauksena Pakkokeinolaki (806 2011), 5 § * henkilöä ei palkata työskentelemään alaikäisten parissa, jos hänet on tuomittu sukupuolisiveellisyyttä loukkaavasta teosta, seksuaalirikoksesta, murhasta, taposta, törkeästä pahoinpitelystä, törkeästä ryöstöstä tai huumausainerikoksesta.Rikosrekisterilaki, 6 ja 7 §Laki lasten kanssa työskentelevien rikostaustan selvittämisestä * julkisten hankintojen tarjouskilpailusta suljetaan pois henkilöt ja yritykset, jotka ovat syyllistyneet tiettyihin rikoksiin, tekoihin tai laiminlyönteihinLaki julkisista hankinnoista ja käyttöoikeussopimuksista (13972016) 80 § * Euroopan unionin ulkopuolisen maan kansalainen, joka on tuomittu rikoksesta ja poistettu maasta yhdessä jäsenvaltiossa, saa maahantulokiellon koko unionin alueelleNeuvoston direktiivi 2001/40/EY, 1–3 artikla * henkilölle määrätään matkustuskielto, jota käytetään pidättämisen tai vangitsemisen sijasta rikoksesta epäillyn liikkumisvapauden rajoittamiseen estämään pakoa tai laittoman toiminnan jatkamistaPakkokeinolain (806/2011) 5 luku ==Lähteet== Luokka:Oikeustiede
Nero Cover Designer

Nero Cover Designer on saksalaisen Nero AG:n kehittämä Nero-ohjelmapaketin mukana yleensä toimitettava kansieditori. Ohjelmalla voi suunnitella esim. data- ja audio-CD:n ja DVD-kotelon kannet. Nero Cover Designerista on kehitetty eri versioita. Luokka:Kuvankäsittelyohjelmat
Syötävä kakkukuva

Syötävä kakkukuva on maissilastulle, riisipaperille, vanilja- tai sokerimassapaperille elintarvikevärein tulostettu kuva, jonka voi laittaa täytekakun tai leivosten päälle koristeeksi. Kuva voi olla joko valokuva jostain henkilöstä, itse piirretty kuva tai melkein mikä tahansa kuva, joka on tallennettu tietokoneelle digitaaliseen muotoon. Kakkukuvaa voi leikata haluamaansa muotoon. Kuvasta voi myös valmistaa koristeita sokerimassalle, kuivuttuaan niitä voi käyttää pystyssä koristeena kakun päällä tai reunalla. Erilaiset kakkupaperit ovat gluteenittomia, laktoosittomia sekä allergeenivapaita. Luokka:Ruoka-ainekset Luokka:Kakut Luokka:Leivonta
Tumat

Tumat ( ja ) on maalaiskunta (kansallinen nasleg) ja sen keskuskylä Ust- Janskin ulusissa Sahan tasavallassa. Kunta sijaitsee ulusin itäosassa. Keskuskylä sijaitsee Tšondonjoen varrella, 363 kilometriä uluusin keskuksesta Deputatskista pohjoiseen. Tumatissa on peruskoulu, klubi, kauppa ja terveyskeskus. Paikkakunnan tärkeimmät elinkeinot ovat perinteisiä pohjoisen alueen elinkeinoja: porotalous, kalastus ja turkiskauppa. Asukasluvun kehitys: * 500 (1989) * 659 (2001) * 534 (2007) == Lähteet == Luokka:Ust-Janskin ulus
Tšondon

Tšondon (, ) on Pohjoiseen jäämereen laskeva, noin 600 kilometriä pitkä joki Ust-Janskin piirin itäosassa Sahan tasavallassa Venäjällä. Tšondon saa alkunsa Tšerskivuoriston pohjoisrinteiltä ja laskee Laptevinmeren Tšondoninlahteen. Joen varrella on Tumatin kylä. Suurimmat sivujoet ovat Buor Jurah (170 km), Ygannja (142 km), Dodomo (114 km) ja Nutštša (243 km).Чондон Sahan luonnonsuojeluministeriön sivusto ==Lähteet== Luokka:Sahan tasavallan joet Luokka:Laptevinmereen laskevat vesistöt
Omoloi

Omoloi (, ) on kuntatason hallintoalue, kansallinen nasleg, Ust-Janskin ulusissa Sahan tasavallassa. Kunta sijaitsee ulusin eli piirin länsiosassa. Kunnan keskuskylä Haiyr sijaitsee Omoloijoen keskijuoksun varrella, 463 kilometriä piirikeskuksesta Deputatskista luoteeseen. Kuntaan kuuluu myös nykyisin asumaton Entuziastovin kylä. Haiyrissä on peruskoulu, klubi, kauppa ja terveyskeskus. Tärkeimmät elinkeinot paikkakunnalla ovat poronhoito, kalastus ja turkiskauppa. Asukasluvun kehitys: * 400 (1989) * 494 (1999) * 464 (2007) == Lähteet == Luokka:Ust-Janskin ulus
S.S. Felice Scandone

S.S. Felice Scandone (tunnetaan myös nimellä Air Avellino) on italialainen koripalloseura. Seuralla on historiansa aikana ollut monia sponsoreita. Joukkue on muun muassa käyttänyt seuraavia nimiä: Pasta Baronia Avellino (1996-1997), Cirio Avellino (1997-1998), Select Avellino (1998-1999), Nicoloro Avellino (1999) ja De Vizia Avellino (1999-2002). Nykyinen nimi on Air Avellino. == Historia == Seura perustettiin vuonna 1948. Se on suurimmaksi osaksi viettänyt historiansa Serie B:ssä ja aladivisioonissa. 1995 se vakiinntutti paikkansa Serie B:ssä ja pääsi keräämään voimavarojaan. Parin vuoden odottelun jälkeen joukkue nousi Serie A2:een. 2000-luvulla joukkue on viimeinkin noussut Serie A:han ja voittanut Italian Cupin 2008. Kaudella 2008-2009 joukkue pääsi ensimmäistä kertaa historiassaan Euroliigaan. == Aiheesta muualla == * Virallinen kotisivu * Joukkue Legabasketin sivuilla * Joukkue Euroliigan sivuilla Luokka:Italialaiset koripalloseurat Luokka:Avellino
Hyppönen-Enbuske Experience

Hyppönen-Enbuske Experience oli suomalainen talk show-ohjelma, jota esitettiin Nelonen-kanavalla vuosina 2002–2004. Ohjelman isäntinä olivat Henkka Hyppönen ja Tuomas Enbuske. Hyppönen-Enbuske Experiencessä vieraili julkisuuden henkilöitä, joiden kanssa Enbuske ja Hyppönen keskustelivat. Lisäksi ohjelmassa esiintyi musiikkivieraita. Luokka:2000-vuosikymmenen suomalaiset keskusteluohjelmat Luokka:Viihdeohjelmat Luokka:Nelosen televisio-ohjelmat
Omoloi (joki)

Omoloi (, ) on 593 kilometrin pituinen Jäämereen laskeva joki Sahan tasavallan pohjoisosassa Venäjällä. Omoloi saa alkunsa Verhojanskvuoriston pohjoisosasta Sijetindenskomin selänteeltä, joka sijaitsee Bytantain evenien kansallisen piirin koillisosassa. Sieltä joki virtaa kohti pohjoista Bulunin piirin itäosan kautta. Omoloi laskee Laptevinmeren Buor-Hajan lahteen Ust-Janskin piirin länsiosassa. Joen varrella on Namyn ja Haiyrin kylät. Omoloin valuma- alue on 38 900 km². Joessa on paljon kalaa, sen suulta pyydetään omulsiikaa. == Lähteet == Luokka:Sahan tasavallan joet Luokka:Laptevinmereen laskevat vesistöt
Postal (elokuva)

Postal on Uwe Bollin ohjaama, vuonna 2007 ensi-iltansa saanut elokuva. Elokuva perustuu samannimiseen videopeliin ja se on tyyliltään toimintakomedia. == Rooleissa == Luokka:Vuoden 2007 yhdysvaltalaiset elokuvat Luokka:Vuoden 2007 kanadalaiset elokuvat Luokka:Uwe Bollin ohjaamat elokuvat Luokka:Yhdysvaltalaiset toimintakomediat Luokka:Yhdysvaltalaiset mustan komedian elokuvat Luokka:Videopeleihin pohjautuvat elokuvat
Entuziastov

Entuziastov ( ja ) on asumaton kylä Omoloiin kansallisen naslegin (maalaiskunnan) alueella Ust-Janskin ulusin (piirin) länsiosassa Sahan tasavallassa. Se sijaitsee naslegin itäosassa Omoloiin sivujoen Bamar-Jurjahin latva-alueella naslegin keskuskylästä Haiyristä itään. Matkaa ulusin hallintokeskukseen Deputatskiin on 464 kilometriä. Kylästä on ollut maantieyhteys Janajoen varrella olleeseen, nyttmmin lakkautettuun Severnyin taajamaan. Entuziastov on nykyisin asumaton. Vielä vuonna 1989 kylässä oli noin 1 700 asukasta. Kylässä oli tuolloin peruskoulu, kauppa, terveyskeskus ja klubi. Kylän tärkein työnantaja oli kaivosteollisuus. Entuziastovin kylä liitettiin Omoloin kyläalueeseen Sahan tasavallan korkeimman neuvoston 10. heinäkuuta 1998 annetulla päätöksellä n:ro 322. == Lähteet == Luokka:Ust- Janskin ulus
Helvi Herlevi

Helvi Johanna Elisabet Herlevi (vuodesta 1920 Gyllenberg; 14. syyskuuta 1898 Mäntsälä – 31. joulukuuta 1927 Kulosaari) oli suomalainen näytelmäkirjailija.Suomen kirjailijat. Helvi Herlevin puoliso oli vuodesta 1920 Rafael Gyllenberg, ja heidän poikansa oli Helge Gyllenberg.Kuka kukin on 1954, s. 155. == Teoksia == * Kuningasverta: Kaksinäytöksinen kuvaus. Werner Söderström oy:n näytelmäsarja 59. WSOY 1920 * Huutokauppa: Kolminäytöksinen kansannäytelmä. Werner Söderström oy:n näytelmäsarja 92. WSOY 1924 == Lähteet == == Aiheesta muualla == * Vapaasti ladattavia Helvi Herlevin e-kirjoja Projekti Lönnrotissa sekä Project Gutenbergissa. * Luokka:Suomalaiset näytelmäkirjailijat Luokka:Vuonna 1898 syntyneet Luokka:Vuonna 1927 kuolleet
Haiyr

Haiyr () eli Xajyr () on Omoloin kansallisen naslegin (kunnan) keskuskylä Ust- Janskin ulusissa Sahan tasavallassa. Haiyr sijaitsee Omoloijoen keskijuoksulla, 463 kilometriä uluusin keskuksesta Deputatskista luoteeseen. Haiyrissä on peruskoulu, klubi, kauppa ja terveyskeskus. == Lähteet == Luokka:Ust-Janskin ulus
Tomaatit soseeksi

Tomaatit soseeksi (alkuperäiseltä nimeltä Attack of the Killer Tomatoes) on yhdysvaltalainen vuosina 1990–1991 valmistunut piirrossarja, joka on niin sanottu spin-off vuonna 1978 valmistuneelle elokuvalle Tappajatomaattien hyökkäys ja sen vuonna 1988 valmistuneelle jatko-osalle Tappajatomaattien paluu. Piirrossarjaa tehtiin kaksi tuotantokautta, joista ensimmäinen sisälsi 13 jaksoa ja toinen 8 jaksoa. Sarjan tuotti Marvel Productions. Yhdysvalloissa sarjaa on esitetty 1990-luvulla Fox Kids-kaapelikanavalla. Suomessa sarjaa esitettiin vuonna 1994 MTV3-kanavalla suomenkielisellä tekstityksellä. Sarja kertoo hullusta professori Putrid T. Gangreenista, joka luo tomaattilajin, josta muodostuu osa tomaattia ja osa ihmistä. Sarjasta julkaistiin Nintendo Entertainment System- ja Game Boy-konsoleille peli Attack of the Killer Tomatoes. ==Lähteet== ==Aiheesta muualla== *Attack of the Killer Tomatoes NES- version arvostelu Youtubessa, osa 1, viitattu 3.1.2019. *Attack of the Killer Tomatoes NES-version arvostelu Youtubessa, osa 2, viitattu 3.1.2019. *Maurice LaMarchen ja Rob Paulsenin haastattelu Momocon-tapahtumassa vuodelta 2017, viitattu 3.1.2019. Luokka:1990-luvun piirrossarjat Luokka:Yhdysvaltalaiset televisiosarjat Luokka:Fox Kidsin televisio-ohjelmat
Siljannjah

Siljannjah () eli Sileenneex () on kansallinen nasleg eli maalaiskunta Ust- Janskin ulusissa Sahan tasavallassa (). Kunta sijaitsee ulusin eli piirin länsiosassa. Sen keskuskylä on Saiylyk, joka sijaitsee Selennjah-joen yläjuoksun varrella, 120 kilometriä piirikeskus Deputatskista lounaaseen. Saiylykissä on peruskoulu, terveyskeskus, kauppa ja kulttuuritalo. Paikkakunnan tärkeimmät elinkeinot ovat porotalous, kalastus ja turkiskauppa. Asukasluvun kehitys: * 1 300 (1989) * 1 033 (2001) * 921 (2007) == Lähteet == Luokka:Ust-Janskin ulus
Amyntas (Galatia)

Amyntas (kuoli 25 eaa.) oli Galatian kuningas 40 eaa. – 25 eaa. Amyntas oli Galatian kuninkaan Deiotaroksen sihteeri. Amyntas otti Deiotaroksen mukana osaa Toisen triumviraatin sota Caesarin murhaajia vastaan. Deiotaros taisteli Caesarin murhaajien puolella, mutta kaatui taistelussa. Amyntas loikkasi tämän jälkeen Marcus Antoniuksen puolelle. Antonius tekia Amyntaasta Galatian kuninkaan vuonna 40 eaa. ja liitti hänen valtakuntaansa Lyakonian ja osia Fryygiasta, Pamfyliasta ja Pisidiasta. Aktionin taistelun aikana Amyntas loikkasi Octavianuksen leiriin. Octavianus liitti Galatiiaan vielä Kilikian ja Isaurian. Amyntas kuoli vuonna 25 eaa. taistelleessaan vuoristoheimoja vastaan. Augustus teki tämän jälkeen Galatiasta Rooman provinssin. == Lähde == * Luokka:Kuninkaat Luokka:Ennen ajanlaskun alkua syntyneet Luokka:Vuonna 25 eaa. kuolleet
Selennjah

Selennjah (, ) on Indigirkan sivujoki Sahan tasavallan pohjoisosassa Venäjällä. Selennjah saa alkunsa Ust-Janskin ulusin eteläosasta, josta se virtaa etelään Moman piirin alueelle. Siellä se kääntyy kohti koillista ja virtaa Abyin ulusin alueelle, jossa se yhtyyIndigirkaan. Merkittävimmät sivujoet ovat Syrdah (99 km), Tšubukulah (89 km), Tirektjah (87 km), Bjorjoljoh (154 km) ja Buor-Jurah (116 km).Селеннях Sahan luonnonsuojeluministeriön sivusto Joen varrella on Saiylykin kylä. == Lähteet == Luokka:Sahan tasavallan joet
Jerry R. Ehman

Jerry R. Ehman on yhdysvaltalainen tähtitieteilijä. Hän tuli tunnetuksi löydettyään ns. "Wow!-signaalin" tietokoneen printistä vuonna 1977. Wow!-signaalille ei ole löydetty selitystä eikä sitä ole havaittu uudelleen. Siksi sen kysymys on pysynyt avoimena ja spekuloinnin kohteena. Ehman valmistui filosofian tohtoriksi Michiganin yliopistosta vuonna 1969.Ehman, Jerry R. Wow!-signaalin vastaanotti SETI-tutkimusta tehnyt Big Ear -radioteleskooppi, jonka parissa Ehman työskenteli Ohion osavaltionyliopistossa. == Lähteet == Luokka:Yhdysvaltalaiset tähtitieteilijät Luokka:Maan ulkopuolinen elämä Luokka:Syntymävuosi puuttuu Luokka:Elävät henkilöt
Saiylyk

Saiylyk () tai Sajylyk () on Siljannjahin kyläalueen keskuskylä Ust-Janskin ulusissa (piirissä) Sahan tasavallassa. Saiylyk sijaitsee Selennjah-joen yläjuoksun varrella, 120 kilometriä ulusin keskuksesta Deputatskista lounaaseen. Kylässä on peruskoulu, terveyskeskus, kauppa ja kulttuuritalo. == Lähteet == Luokka:Ust-Janskin ulus
467 Laura

467 Laura on asteroidien päävyöhykkeellä sijaitseva asteroidi, jonka löysi Max Wolf 9. tammikuuta 1901. Sen eksentrisyys on 0,112 ja inklinaatio 6,451°. Läpimitta on 41,96 kilometriä ja kiertoaika 5,05 vuotta. Ennen nimeämistään asteroidi tunnettiin tunnuksella 1901 FYJPL Small-Body Database Browser: 467 Laura (1901 FY) == Lähteet == *Discovery Circumstances: Numbered Minor Planets (1)-(5000): Minor Planet Center === Viitteet === Luokka:Päävyöhykkeen asteroidit
468 Lina

468 Lina on asteroidivyöhykkeellä sijaitseva asteroidi, jonka löysi Max Wolf Heidelbergissä 18. tammikuuta 1901. Asteroidin läpimitta on 69,34 kilometriä ja kiertoaika 5,54 vuotta. Eksentrisyys on 0,1987 ja inklinaatio 0,4400°. Ennen nimeämistään asteroidi tunnettiin tunnuksella 1901 FZ.JPL Small-Body Database Browser: 468 Lina (1901 FZ) Lina on yksi Themis-asteroideista. == Lähteet == *Discovery Circumstances: Numbered Minor Planets (1)-(5000): Minor Planet Center === Viitteet === Luokka:Päävyöhykkeen asteroidit
Kazatšje

Kazatšje () eli Xahaatšyja () on kuntatason hallintoalue (kansallinen nasleg) ja sen keskuskylä Ust-Janskin ulusissa (piirissä) Sahan tasavallan pohjoisosassa Venäjällä.Kunta sijaitsee piirin pohjoisosassa. Keskuskylä sijaitsee Janajoen itärannalla, 451 kilometriä uluusin keskuksesta Deputatskista luoteeseen. Keskuskylässä on peruskoulu, musiikkikoulu, jokisatama, terveyskeskus, kauppa ja kulttuuritalo. Tärkeimmät elinkeinot ovat porotalous, kalastus ja turkiskauppa. Asukasluvun kehitys: * 1 600 (1989) * 1 564 (2001) * 1 506 (2007) == Lähteet == Luokka:Ust-Janskin ulus
Audacious-luokka (lentotukialus)

Audacious-luokka oli toisen maailmansodan kokemusten mukaan rakennettu Britannian Kuninkaallisen laivaston tukialusluokka, johon kuului kolme lentotukialusta. Luokan alukset valmistuivat vasta sodan päätyttyä. Alusten lentokansi oli 795 kertaa 102 jalkaa. Alusten katapulteilla kyettiin lähettämään lentoon 30 000 paunan lentokone 75 solmun nopeudella. Alusten hissit olivat 54 kertaa 44 jalkaa ja niillä kyettiin nostamaan 30 000 paunan lentokone hangaarista kannelle.Conway's s. 21 Kummankin hangaarin korkeus oli 17 jalkaa 6 tuumaa ja yhteenlaskettu lattiapinta-ala 52 100 neliöjalkaa. Polttoainetta lentokoneille oli ainoastaan 103 300 gallonaa. Lentokansi oli 4 tuuman panssari, josta tuuma terästä. Alakannet olivat 2,5 yhteen tuumaan ja ammusvarastot sekä peräsin 4,5 kahteen tuumaan. Sivuilta ammusvarastot ja peräsin olivat kauttaaltaan neljän tuuman panssarein suojattu. Alusten omasuoja muodostui suunnitteluvaiheessa 60 40 millimetrin Oerlikon ilmatorjuntatykistä ja lopulta se koostui 64 40 millimetrin Bofors sekä 18 40 millimetrin Oerlikon ilmatorjuntatykistä. HMS Audacious nimettiin HMS Eagleksi tammikuussa 1946 ja samalla alkuperäisen HMS Eaglen tilaus peruutettiin. ==Lähteet== * * ===Viitteet===
Ambassa

Ambassa on Ivalosta lähtöisin oleva kolmihenkinen hip hop -yhtye. Yhtyeeseen kuuluvat MC:t Eldinho, Nit Lang ja Neuvos (kaikki jäsenet s. 1985) Yhtyeen ensilevyn Valtakausi julkaisi Johanna Kustannus 4. huhtikuuta 2007. Albumilta julkaistiin single "Valtakausi 2005". Ennen ensilevyä Ambassa on esiintynyt lappilaisten räppäreiden, kuten esimerkiksi Hannibalin ja Sopan, Ezkimon, Edorfin ja Amocin julkaisuilla. Ambassa on räpännyt Lappi itsenäiseksi vol. 1 mixtapella. Ambassa on keikkaillut muutaman vuoden eri puolilla Suomea keikka DJ:nsä A.K.A Caputon kanssa. Ambassa, kuten moni muukin lappilainen rap-ryhmä tai artisti, kuuluu Guerra Norte -nimiseen rap-kokoonpanoon. == Diskografia == === Albumit === * Valtakausi (2007) === Singlet === * Valtakausi 2005 (2007) ===Vierailijana=== ;Ambassa Artisti Kappale Albumilta Muut vierailijat Vuosi Ezkimo "Se nimi pitää tuntea" Vaa ämsee Guerra Norte 2004 Hannibal & Soppa "Toinen virhe" Sun huudit ei oo seiffit R-Syke, Jodarok & Seyed Ali 2006 Edorf "Katarsis" Musta lammas Ruzze, Zippo & Ironface 2006 Amoc "Amok-kaččâm" Amok- kaččâm 2007 ;Eldinho Artisti Kappale Albumilta Muut vierailijat Vuosi Edorf "Voi ei" Musta lammas 2006 Edorf "Avantokyykkyä (freestyle)" Musta lammas Nit Lang 2006 ;Nit Lang Artisti Kappale Albumilta Muut vierailijat Vuosi Edorf "Rottweiler" Musta lammas 2006 Edorf "Narttuja" Musta lammas Hannibal 2006 Edorf "Episodi" Musta lammas 2006 Edorf "Avantokyykkä (freestyle)" Musta lammas Eldinho 2006 Stepa "Stepan mestoil'" Aromii 2007 === Mukana kokoelmilla === * Lappi itsenäiseksi vol. 1 mixtape == Aiheesta muualla == * Viralliset sivut * Ambassa Johanna Kustannuksen sivustolla * * Meteli-sivustolla Luokka:Suomalaiset hip hop -yhtyeet Luokka:Horrorcore-yhtyeet
Vlasovo

Vlasovo ( ja ) on entinen taajama Ust-Janskin piirin länsiosassa Sahan tasavallassa 457 kilometriä piirin hallintokeskuksesta Deputatskista luoteeseen. Paikkakunta on nykyisin asumaton. Kylästä on maantieyhteys Janajoen varrella olleeseen Severnyin taajamaan ja myös asumattomaan Entuziastovin kylään. Vielä vuonna 1989 kylässä oli 1 922 asukasta. Vlasovon taajama lakkautettiin ja liitettiin Severnyin taajamaan vuonna 1998; Severnyi lakkautettiin vuonna 2000. == Lähteet == Luokka:Ust-Janskin ulus
Valtakausi

Valtakausi on rap-yhtye Ambassan ensimmäinen studioalbumi. Albumi julkaistiin 4. huhtikuuta 2007. Albumin julkaisi Johanna Kustannus. Albumilta julkaistiin yksi single "Valtakausi 2005". Albumin on tuottanut kokonaan Juan Muteniac. == Kappaleet == # # # # # # # # # == Lähteet == Luokka:Suomalaiset hip hop -albumit Luokka:Juan Muteniacin tuottamat albumit Luokka:Vuoden 2007 esikoisalbumit
Born in the U.S.A. (täsmennyssivu)

Born in the U.S.A. voi tarkoittaa seuraavia: * Born in the U.S.A., Bruce Springsteenin albumi * ”Born in the U.S.A.”, Bruce Springsteenin kappale * Born in the U.S.A., Bruce Springsteenin kiertue * Born in the U.S.A., Ruudolfin albumi * Born in the U.S.A., australialainen radio show
Alfred Enoch

Alfred Enoch (s. 2. joulukuuta 1988, Westminster, Lontoo, Englanti) näyttelijä. Hänen tunnetuimpia roolejaan ovat Dean Thomas Harry Potter -elokuvasarjassa ja Wes Gibbins televisiosarjassa How to Get Away with Murder. Enoch on näyttelijä William Russellin poika. ==Lähteet== ==Aiheesta muualla== * Luokka:Brittiläiset näyttelijät Luokka:Vuonna 1988 syntyneet Luokka:Elävät henkilöt
Duda (jalkapalloilija, 1980)

Sérgio Paulo Barbosa Valente eli Duda (s. 27. kesäkuuta 1980 Porto, Portugali) on portugalilainen jalkapalloilija, pelipaikaltaan vasen laitalinkki. == Ura == Duda pelasi uransa alussa Vitória Guimarãesin juniorijoukkueessa, mutta ei ole toistaiseksi ikinä pelannut seuran edustusjoukkueessa. Vitóriasta hänet myytiin espanjalaiseen Cádiziin, joka pelasin silloin maan kolmanneksi korkeimmalla sarjatasolla. Vuonna 2001, Duda siirtyi pääsarjassa pelanneeseen Málagaan. Kaudeksi 2002–2003 hänet lainattiin Levanteen. Kahtena seuraavana kautena Málaga sijoittui pääsarjassa sijalle 10. Kauden 2005–2006 jälkeen Málagan pudottua pääsarjasta Duda siirtyi Sevillaan. Kahden Sevillassa pelatun kauden jälkeen, Dudan jäätyä vähälle peliajalle, hän siirtyi vuoden lainasopimuksella takaisin pääsarjaan nousseeseen Málagaan. ===Maajoukkue=== Vuonna 2007 Duda teki ensiesiintymisensä Portugalin maajoukkueessa. 20. elokuuta 2008 Färsaaria vastaan käydyssä ystävyysottelussa Duda teki ensimmäisen maalinsa maajoukkueessa. == Saavutukset == * UEFA Intertoto Cup: 2002 * UEFA Super Cup: 2006 * UEFA Cup: 2007 * Copa del Rey: 2007 * Supercopa de España: 2007 == Lähteet == == Aiheesta muualla == * Dudan tilastot BDFutbol-sivustolla Luokka:Portugalilaiset jalkapalloilijat Luokka:Vuonna 1980 syntyneet Luokka:Elävät henkilöt
Misha Collins

Misha Collins (oik. Misha Dmitri Tippens Krushnic, s. 20. elokuuta 1974 Boston, Massachusetts, Yhdysvallat) on yhdysvaltalainen näyttelijä ja tuottaja. Collins on esiintynyt muun muassa Castiel-enkelinä televisiosarjassa Supernatural. == Biografia == === Nuoruus === Käytyään Greenfieldin keskuskouluaCenterschool alumni news Collins valmistui Northfield Mount Hermonista vuonna 1992. Seuraavana vuonna Collins keskittyi puolivuotiseen työhön National Public Radion päämajassa, minkä jälkeen Collins lähti opiskelemaan Chicagon yliopistoon, jossa hän opiskeli yhteiskuntateoriaa. Yliopistoaikanaan Collins otti vuoden vapaata ja lähti Nepaliin ja Tiibetiin viettäen useita kuukausia munkkiluostarissa. == Yksityiselämä == Vuonna 2002 Collins nai kouluaikaisen rakkautensa, Victoria Vantochin. Pariskunta sai ensimmäisen lapsensa syyskuussa 2010. Toinen lapsi syntyi syyskuussa 2012. == Filmografia == Vuosi Elokuva/sarja Rooli 1998 Legacy Andrew 1999 Liberty Heights (uncredited) 1999 Vuosi nuoruudestani Tony 1999 Siskoni on noita Eric Bragg 2000 NYPD Blue Blake DeWitt 2001 Seven Days Sergei Chubais 2002 24 Alexis Drazen 2002 Par 6 Al Hegelman 2003 Moving Alan Tony Derrick 2003 Finding Home Dave 2004 The Crux Hirttäytynyt mies 2005 C.S.I. Vlad 2005–2006 Teho-osasto Bret 2006 NCIS Rikostutkijat Justin Ferris 2006 Monk Michael Karapov 2006 Kodinpuolustaja Todd Monroe 2006 Karla Paul Bernardo 2007 Ilman johtolankaa Chester Lake 2007 C.S.I. New York Morton Brite 2007 Reinventing the Wheelers Joey Wheeler 2008 Over Her Dead Body Brian 2008 The Grift Buster 2008– Supernatural Castiel; Jimmy Novak, Misha Collins, Jumala, leviatan, Emmanuel, Lucifer 2009 Muodon vuoksi Manny Skerritt 2010 Stonehenge Apocalypse Jacob 2011 Divine: The Series Father Christoper 2012 Ringer Dylan Morrison 2016 Timeless Eliot Ness == Lähteet == ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset elokuvatuottajat Luokka:Vuonna 1974 syntyneet Luokka:Elävät henkilöt Luokka:Seulonnan keskeiset artikkelit